Document ID: 31981D0462

NEUVOSTON PÄÄTÖS,
tehty 11 päivänä kesäkuuta 1981,
valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen tekemisestä (81/462/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 235 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
ympäristöpolitiikan tavoite yhteisössä, sellaisena kuin se määritellään Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien Euroopan yhteisöjen ympäristöä koskevasta toimintaohjelmasta 22 päivänä marraskuuta 1973 antamassa julkilausumassa(3), jota on täydennetty Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien Euroopan yhteisöjen ympäristöpolitiikan ja ympäristöä koskevan toimintaohjelman jatkamisesta ja toteuttamisesta 17 päivänä toukokuuta 1977 antamalla päätöslauselmalla(4), nimittäin elämänlaadun ja elinympäristön sekä yhteisön kansojen ympäristön ja elinolosuhteiden parantaminen edellyttää erityisesti epäpuhtauksien ja haittojen estämistä, vähentämistä ja mahdollisuuksien mukaan niiden poistamista sekä ratkaisujen etsimistä yhteisiin ympäristöongelmiin yhteisön ulkopuolisten valtioiden kanssa erityisesti kansainvälisissä järjestöissä,
yksi mainitun ympäristöpolitiikan periaatteista on huolehtia, Yhdistyneiden kansakuntien ympäristönsuojelukonferenssin Tukholmassa 1972 hyväksymän julkilausuman mukaisesti, ettei valtioissa harjoitettu toiminta aiheuta ympäristön vahingoittumista toisissa valtioissa,
yhteisö on osallistunut Euroopan talouskomissiossa neuvotteluihin valtiosta toiseen tapahtuvaa ilman epäpuhtauksien kaukokulkeutumista koskevasta yleissopimuksesta ja päätöslauselmasta,
yhteisö on 14 päivänä marraskuuta 1979 allekirjoittanut valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen ja hyväksynyt valtiosta toiseen tapahtuvaa ilman epäpuhtauksien kaukokulkeutumista koskevan päätöslauselman, jossa mainitun yleissopimuksen allekirjoittajat päättävät panna viimeksi mainitun väliaikaisesti täytäntöön Euroopan talouskomission yhteydessä, ja sitoutuvat suorittamaan mahdollisuuksien mukaan kaikki yleissopimuksesta johtuvat velvoitteet, kunnes yleissopimus tulee voimaan,
yhteisön osallistuminen mainitun yleissopimuksen täytäntöönpanoon on tarpeen yhteisön tavoitteiden saavuttamiseksi ja tähän vaaditusta toimivallasta määrätään ainoastaan perustamissopimuksen 235 artiklassa,
yhteisö osallistuu tähän täytäntöönpanoon käyttäen olemassa oleviin yhteisön sääntöihin perustuvaa ja neuvoston tulevissa säädöksissä sille annettavaa toimivaltaa sekä käyttäen yhteisön toiminnan tuloksia (tutkimukset - tietojen vaihto) asiaa koskevilla aloilta, ja
yhteisön on tältä osin tarpeen tehdä mainittu yleissopimus,
ON PÄÄTTÄNYT SEURAAVAA:
1 artikla
Hyväksytään Euroopan talousyhteisön puolesta valtiosta toiseen tapahtuvaa ilman epäpuhtauksien kaukokulkeutumista koskeva yleissopimus.
Mainitun yleissopimuksen teksti ja valtiosta toiseen tapahtuvaa ilman epäpuhtauksien kaukokulkeutumista koskevan päätöslauselman teksti ovat tämän päätöksen liitteenä.
2 artikla
Neuvoston puheenjohtaja huolehtii asiakirjojen tallettamisesta yleissopimuksen 15 artiklan mukaisesti Neuvos ton pääsihteeristö julkaisee yleissopimuksen voimaantulopäivän Euroopan yhteisöjen virallisessa lehdessä..
Tehty Luxemburgissa 11 päivänä kesäkuuta 1981.

Labels: 5
20